Floyd Live Music Venue

Παύλος Παυλίδης
2024-04-13 20:30 - 23:30 UTC | FLOYD, Pireos 117, Athens, Greece
Ο Παύλος Παυλίδης, μαζί με μια ανανεωμένη ομάδα σπουδαίων μουσικών, ανεβαίνει για πρώτη φορά στη σκηνή του Floyd Live Venue, το Σάββατο 13 Απριλίου, σε μια διαφορετική συναυλιακή εμπειρία από εκείνες που έχουμε συνηθίσει, με τη χρήση visuals να μας μεταφέρει σε ένα πρωτότυπο οπτικοακουστικό σύμπαν.
Οι πόρτες ανοίγουν στις 20:00. O Παύλος Παυλίδης θα είναι στη σκηνή στις 22:00.
Αυτή η μοναδική βραδιά θα περιλαμβάνει τραγούδια απ’ όλη τη μουσική πορεία του Παύλου Παυλίδη, μαζί με ολοκαίνουργιο υλικό που θα κυκλοφορήσει σύντομα. Ταυτόχρονα, η συγκεκριμένη συναυλία σηματοδοτεί τη νέα συνάντησή του με τον σκηνοθέτη και visual artist, Βασίλη Κεχαγιά, ο οποίος στη δεκαετία του ’90 δημιούργησε τα video clips σε τραγούδια των Ξύλινων Σπαθιών, όπως τα “Ένα παράξενο τραγούδι”, “Αρχίζω και θυμάμαι”, “Πάρε με μαζί σου”, “Grand Hotel”.
Χρησιμοποιώντας κομμάτια απ’ την παγανιστική λαογραφία της Βόρειας Ελλάδας και ενσωματώνοντάς τα σε μια pop αισθητική, ο Βασίλης Κεχαγιάς συνοδεύει το καινούργιο και επαναπροσεγγίζει το παλιότερο υλικό του Παυλίδη και μ’ αυτόν τον τρόπο οι δυο καλλιτέχνες μας οδηγούν σε μια εκστατική electro-punk γιορτή.
Μια βραδιά που δεν πρέπει να χάσει κανείς!
Παίζουν οι μουσικοί:
Αλέκος Γεωργουλόπουλος – κιθάρα, synthesizers, φωνητικά
Αλέξης Σταυρόπουλος – τύμπανα, sample pads
Θανάσης Τζίνγκοβιτς – μπάσο, κιθάρα, φωνητικά
Aki Rei – πλήκτρα, κιθάρα, φωνητικά
Η προπώληση ξεκινάει άμεσα προς 15€ και για περιορισμένο αριθμό εισιτηρίων.
Μετά την εξάντλησή τους θα συνεχιστεί στα 17€.

Διάθεση εισιτηρίων:

Τηλεφωνικά στο 2117700000
Online more.com / Floyd.gr
Φυσικά σημεία: Καταστήματα Νova, Public, Ευριπίδης, Yoleni’s, Viva Spot Τεχνόπολης.

Floyd live music venue: Πειραιώς 117, Γκάζι, Αθήνα, πλησίον του Στ. Μετρό Κεραμεικός / Τηλ. 210 3416706
Follow Floyd
Official Website | Facebook | Instagram | TikTok | YouTube

EMPEROR
2024-04-06 20:00 - 23:30
Οι Νορβηγοί black metal θρύλοι Emperor επιστρέφουν στην Ελλάδα μετά από 27 χρόνια!

Tο πρόγραμμα:
20:00 – Πόρτες
20:45 – Lucifer’s Child
22:00 – Emperor

* Τα εισιτήρια κοστίζουν 38€ στην πρώτη φάση της προπώλησης.
Στην δεύτερη φάση, η προπώληση θα διαμορφωθεί στα 40€.

Για κάποιους οι Emperor είναι συνώνυμοι του ακραίου ήχου της Σκανδιναβικής χερσονήσου, για άλλους το επιδραστικότερο σχήμα που γέννησε η Νορβηγική μαυρομεταλλική σκηνή. Μία σκηνή την οποία οι ίδιοι άνδρωσαν, με συνοδοιπόρους τους επίσης εμβληματικούς Mayhem, Enslaved, Darkthrone, Immortal, Satyricon και Arcturus, μεταξύ άλλων.

Ήταν Φεβρουάριος του 1994, όταν το ντεμπούτο των Emperor “In The Nightside Eclipse” έσκασε σαν κεραυνός εν αιθρία, αφήνοντας το αποτύπωμά του ως ένα album-σταθμός της παγκόσμιας black metal σκηνής και αλλάζοντας το παιχνίδι του ήχου αυτού, με άκρως διαχρονικά τραγούδια όπως τα “I Am the Black Wizards” και “Inno a Satana”. Αρκεί μια ματιά στο εξώφυλλο του δίσκου, που παντρεύει την μυθολογία του J.R.R. Tolkien και μίας εικονογραφικής απόδοσης του Minas Morgul από τον Άρχοντα Των Δαχτυλιδιών, με την Χριστιανική παράδοση και πιο συγκεκριμένα έναν από τους 4 καβαλάρηδες της Αποκαλύψεως, κατά την απεικόνιση του Γάλλου σχεδιαστή του 19ου αιώνα Gustave Doré. Εδώ οι Emperor δίνουν τις νόρμες του είδους και όλων των υποειδών του, απλώνοντας τα σκοτεινά πλοκάμια τους ακόμη και έξω από αυτό. Ήταν μόνο η αρχή.

Τον Ιούλιο του 1997, το “Anthems To The Welkin At Dusk” παντρεύει την epically sophisticated κληρονομιά των προπατόρων Celtic Frost και Bathory, με την οργανοπαικτική και συνθετική εξέλιξη του σχήματος, εισάγοντας με θράσος την prog προσέγγιση στον black metal ήχο. Οι Emperor κάθονται στον θρόνο των πλέον όχι μεγάλων, μα τεράστιων επιδραστικών. Η κιθαριστική πολυπλοκότητα του διδύμου Samoth – Ihsahn κόβει και οι περιπλοκότερες του παρελθόντος synthesizer performances του δεύτερου ράβουν, ενώ την εμφάνισή τους κάνουν τα πρώτα καθαρά φωνητικά, συντελώντας σε ένα επικά επικό (sic) αποτέλεσμα που δεν αφήνει περιθώρια αμφισβήτησης. Οι πρώτες χρυσές σελίδες έχουν ήδη γραφτεί.

Αν και δίχασε τους fans την περίοδο της κυκλοφορίας του, το “IX Equilibrium” του 1999 ήρθε σε μία εποχή που οι σταθερές του είδους άλλαζαν. Πιστοί στους κανόνες που οι ίδιοι έθεσαν για την εξελικτική τους πορεία, εδώ οι Emperor ηχούν πιο συμφωνικοί και πιο υπερηχητικοί ταυτόχρονα, με την δικαίωση να έρχεται χρόνια μετά, και το τρίτο σε σειρά πλήρες album τους να θεωρείται σήμερα ένα ακόμη timeless classic.
Σε μία παράφραση του γνωστού ρητού, αξίζει για το “Prometheus: The Discipline of Fire & Demise” να πούμε πως “Η ιστορία γράφεται από τους τολμηρούς”. Το τέταρτο σε σειρά δισκογραφικό δημιούργημά των Νορβηγών φέρει μία αμίμητα μοναδική ηχητική σφραγίδα. Ο Ihsahn στρογγυλοκάθεται στο τιμόνι της σύνθεσης και εν γένει δημιουργίας και γεννά εδώ τις πιο εγκεφαλικές, prog-thinking και intellectual συνθέσεις του σχήματος, ως ένα σπάνια πομπώδες κύκνειο άσμα, που φέρει όλα τα χαρακτηριστικά του grand finale που άξιζε στους σπουδαίότερους των σπουδαίων, Emperor.

Στο τρίτο σε σειρά και μακροσκελέστερο συναυλιακό τους reunion, έχοντας πλέον εμφανιστεί ζωντανά ως headliners στα μεγαλύτερα festivals σκληρού και ακραίου ήχου, οι Emperor ξεχύνονται ξανά στις σκηνές ανά τον κόσμο, για one-off shows, την άνοιξη του 2024. Με αυτή την αφορμή, επιστρέφουν στην χώρα μας, 27 ολόκληρα χρόνια μετά, με μία best-of setlist, σε μία μοναδική ζωντανή εμφάνιση, που ήδη προβλέπεται θρυλική και που θα λάβει χώρα στο νεοσύστατο Floyd Live Music Venue της Αθήνας.

Την συναυλία θα ανοίξουν οι δικοί μας Lucifer’s Child, που τα τελευταία χρόνια έχουν πραγματοποιήσει μία εντυπωσιακή είσοδο στα πανευρωπαϊκά black metal δρώμενα, με δύο εξαιρετικές full length κυκλοφορίες, το “The Wiccan” του 2015 και το “The Order” του 2018. Έχουν επίσης εμφανιστεί ζωντανά σε κάποια από τα σπουδαιότερα metal festivals της Ευρώπης, αποτελώντας τη στιγμή που μιλάμε τους μάλλον πιο υποσχόμενους, ανερχόμενους εκπροσώπους του είδους για την χώρα μας. Αναμφίβολα μία επιλογή που θα ζεστάνει με τον καλύτερο δυνατό τρόπο την σκηνή, πριν την πολυαναμενόμενη έλευση των Νορβηγών θεών.
Εισιτήρια προπωλούνται μέσω του viva.gr και του δικτύου καταστημάτων του (Media Markt, Public, βενζινάδικα Eko, Shell, BP κ.α.).
*** Οι μεταπωλητές χρεώνουν προμήθεια βάσει των τιμοκαταλόγων τους.
ΣΥΝΔΕΣΜΟΣ ΗΛΕΚΤΡΟΝΙΚΗΣ ΠΡΟΠΩΛΗΣΗΣ:
https://www.more.com/music/emperor/
ΦΥΣΙΚΑ ΣΗΜΕΙΑ ΠΡΟΠΩΛΗΣΗΣ:
ΑΘΗΝΑ
• Le Disque Noir (Θεμιστοκλέους 29, Εξάρχεια)
• Monstervile (Αγίας Ειρήνης 13, Μοναστηράκι)
ΘΕΣΣΑΛΟΝΙΚΗ
• Classic cafe-bar Διωροφον (Κερασούντος 81, Καλαμαριά)

Παραγωγή: Como Esta Events
Επικοινωνία: comoestaevents@gmail.com
Δημοσιογραφική επικοινωνία: press@3plab.gr

CU Party
2024-03-09 22:00 - 23:30
Φέτος, τα δίνουμε όλα για όλα!
Έλα το Σάββατο 9 Μαρτίου στο Floyd Club για ένα party που δε πρέπει να χάσεις.
What to expect: Party anthems & guilty pleasures στο main stage, secret techno stage, απρόσμενα live acts, surprise guest εμφανίσεις από το CU συνθέτουν μια μοναδική εμπειρία party.

Όποι@ και αν είσαι, όπως και αν ντύνεσαι, ό,τι μουσική κι αν ακούς, αυτό το πάρτι θα έχει κάτι για όλ@ μας.
Παρε κωδικό και έλα με το +1 σου: https://www.vodafonecu.gr/cuapp/cuaround?category=47
Θέλεις να ζήσεις και εσύ αυτή τη μοναδική εμπειρία αλλά δεν είσαι CU;
Κανένα πρόβλημα! Αυτό το party είναι για όλες, όλους και όλ@. Η είσοδος είναι ΔΩΡΕΑΝ και πληρώνεις την κατανάλωση σου απο το bar.
Αν θέλεις να απολαύσεις όλα τα προνόμια των CU συνδρομητών (δωρεάν είσοδος για εσένα και το +1 σου, δωρεάν ποτό για εσένα και το +1 σου & fast lane για να μην περιμένεις στην ουρά) μπορείς να γίνεις CU εύκολα & γρήγορα εδώ: https://www.vodafonecu.gr/ela-sto-cu

Και μην ξεχνάς, έλα νωρίς γιατί αν γεμίσει, γέμισε!
ΣΙΓΙΟΥ ΔΕΑΡ!

*Ο χώρος του event θα είναι προσβάσιμος σε άτομα με αναπηρία. Επιπλέον, θα υπάρχει live διερμηνεία κατά τη διάρκεια κάποιων acts για κωφούς και βαρήκοους.

FLOYD CLUB
ΠΕΙΡΑΙΩΣ 117, ΑΘΗΝΑ
ΣΑΒΒΑΤΟ 9 ΜΑΡΤΙΟΥ, ΣΤΙΣ 22.00
Ενημέρωση: Κατά τη διάρκεια του event, θα ληφθεί φωτογραφικό υλικό και video για διαφημιστική προβολή, τα οποία θα αναρτηθούν στα μέσα κοινωνικής δικτύωσης του Vodafone CU.

Pan Pan & Years of Youth [SOLD OUT]
2024-02-24 20:00
Το Floyd υποδέχεται τον Pan Pan, μαζί με τον Years Of Youth, το Σάββατο 24 Φεβρουαρίου στη συναυλία που κανείς δεν θέλει να χάσει! Μια βραδιά γεμάτη επίμονα beats, τραγούδι και χορό, σε μια μοναδική αλληλεπίδραση ανάμεσα σε καλλιτέχνες και κοινό.
Θα παρουσιαστεί live, για πρώτη φορά, το καινούριο album τους, “Λύκοι στον Άρη”, που κυκλοφορεί στις 19 Ιανουαρίου, καθώς και αγαπημένα τραγούδια από όλη την δισκογραφία του Pan Pan.
Η προπώληση ξεκινάει άμεσα προς 15€ και για περιορισμένο αριθμό εισιτηρίων. Μετά την εξάντλησή τους θα συνεχιστεί στα 17€. Στο ταμείο η τιμή θα είναι 20€.
Διάθεση εισιτηρίων:
• Τηλεφωνικά στο 2117700000
• Online more.com / Floyd.gr
• Φυσικά σημεία: Καταστήματα Νova, Public, Ευριπίδης, Yoleni’s, Viva Spot Τεχνόπολης.

Floyd live music venue: Πειραιώς 117, Γκάζι, Αθήνα, πλησίον του Στ. Μετρό Κεραμεικός / Τηλ. 210 3416706
Follow Floyd: Official Website | Facebook | Instagram | TikTok | YouTube
Ο Παναγιώτης (Pan Pan) κι ο Γιάννης (Years Of Youth) μοιράζονται 23 χρόνια φιλίας, σε εφτά από τα οποία αποτελούν και μουσικούς συνοδοιπόρους στα Echo Tides. Τώρα, ενώνουν δημιουργικά τις δυνάμεις τους σε έναν νέο δίσκο και ανεβαίνουν στη σκηνή του Floyd, μαζί με μια full band στελεχωμένη από τους φίλους τους, για να μας παρουσιάσουν ένα show όπου τα synthesizers, τα vocoders και τα drum machines έχουν τον πρώτο ρόλο, σε ένα χορευτικό ταξίδι προς το διάστημα.
Ετοιμαστείτε για ένα ασταμάτητο party με τα super hits “Ανισόπεδη Ντίσκο” και “Χτύπα με σαν ρεύμα στην πίστα” μαζί με μουσική από Φαντασμαγορία Ένα, Δύο και Τρία αλλά και τα, ήδη γνωστά, “Κάτι Να Σε Ζεσταίνει ” και “Ροζ Φώτα” από το νέο δίσκο. Ιστορίες για φίλους και έρωτες, το soundtrack της πόλης, η ποπ μουσική που μιλάει πολιτικά και χορεύεται από όλους!

Follow Pan Pan: Facebook | Instagram | Spotify | Bandcamp
Follow Years of Youth: Facebook | Instagram | Spotify

1000MODS
2023-12-29 20:00 - 23:30
Οι 1000mods κλείνουν με καταιγιστικό τρόπο τη μουσική χρονιά, με ένα μεγάλο live την Παρασκευή 29 Δεκεμβρίου, στο Floyd, το νέο venue της πόλης. Η κορυφαία heavy rock μπάντα δίνει την τελευταία της συναυλία για το 2023, ολοκληρώνοντας την επιτυχημένη παγκόσμια περιοδεία της στην Αθήνα και σε έναν αγαπημένο της χώρο, ο οποίος είναι πλέον ολοκληρωτικά ανακατασκευασμένος και έτοιμος να αντέξει την ηχητική “επίθεση” που μας περιμένει! Tη βραδιά θα ανοίξουν οι Mystic Tension.
Η προπώληση ξεκινάει άμεσα προς 15 ευρώ και για περιορισμένο αριθμό εισιτηρίων. Μετά την εξάντλησή τους θα συνεχιστεί στα 17 ευρώ. Στο ταμείο η τιμή θα είναι 20 ευρώ.
Διάθεση εισιτηρίων:
• Τηλεφωνικά στο 2117700000
• Online www.more.com / www.floyd.gr
• Φυσικά σημεία: Καταστήματα Νova, Public, Ευριπίδης, Yoleni’s, Viva Spot Τεχνόπολης και Supervan Records (Χαρ. Τρικούπη 2, εντός στοάς)

Ξεκίνησαν στα τέλη των 00s, με αφετηρία το Χιλιομόδι Κορινθίας, και έκτοτε ο δρόμος έγινε το δεύτερο σπίτι τους. Με κινητήρια δύναμη μερικούς πραγματικά σπουδαίους δίσκους, όπως το εμβληματικό ντεμπούτο, “Super Van Vacation” (2011), το “Vultures” (2014) και το “Repeated Exposure To…” (2016), οι 1000mods έθεσαν τα δικά τους standards στο stoner rock κύμα που παρέσυρε τα πάντα εκείνη την εποχή, αποκτώντας φανατικούς φίλους τόσο στην Ελλάδα όσο και το εξωτερικό.
Το ”Youth of Dissent” (2020) είναι το, μέχρι στιγμής, πιο πρόσφατο album τους. Μια δική τους προσέγγιση στα 90s, με έναν ήχο που παραμένει χαρακτηριστικός και συνάμα εξελίσσεται, αυτή τη φορά σε συνεργασία με τον Matt Bayles του οποίου το βιογραφικό περιλαμβάνει δουλειές με ονόματα όπως οι Soundgarden, οι Pearl Jam και οι Mastodon.
Εκεί, όμως, που οι 1000mods λειτουργούν καλύτερα είναι πάνω στη σκηνή διότι είναι αυτό που αγαπούν να κάνουν περισσότερο από οτιδήποτε άλλο. Την άνοιξη του 2022, επέστρεψαν δυναμικά μετά το δυσάρεστο διάστημα της πανδημίας. Ξεκίνησαν τη διαδρομή τους από το Desertfest του Λονδίνου και στη συνέχεια, πολύ απλά, ξέχασαν να σταματήσουν.
“Από εκείνη τη στιγμή δώσαμε 165 συναυλίες, οδηγήσαμε πάνω από 100.000 χλμ (δηλαδή σχεδόν 3 φορές την περίμετρο της γης), πήραμε 41 πτήσεις (ευτυχώς, μας έχασαν τα όργανα μόνο μια φορά), ακυρώσαμε δύο φορές το αυστραλιανό μας tour και δημιουργήσαμε εκατοντάδες αναμνήσεις και εμπειρίες.”
Φτάνοντας στο τέλος της χρονιάς και λίγο πριν μπουν στο στούντιο για την ηχογράφηση του πέμπτου δίσκου τους, αποφάσισαν να κλείσουν αυτόν τον μεγάλο κύκλο γιορτάζοντας με τους φίλους τους στην Αθήνα, σε έναν από τους πιο αγαπημένους τους χώρους – που επέστρεψε, ριζικά ανανεωμένος, υπό νέα διεύθυνση.
Οι Mystic Tension θα είναι το opening act σε αυτή τη μεγάλη βραδιά. Έρχονται από τη Χαλκίδα και το εξαιρετικό τους φετινό ντεμπούτο είναι δυναμικό, γεμάτο rock’n’roll ενέργεια, όπως άλλωστε και κάθε ζωντανή τους εμφάνιση.
Follow 1000mods
Official | Bandcamp | Facebook | Youtube | Instagram
Follow Mystic Tension
Facebook | Spotify | Instagram
Floyd live music venue: Πειραιώς 117, Γκάζι, Αθήνα, πλησίον του Στ. Μετρό Κεραμεικός.
Τηλ: 2103416706
Follow Floyd
Official Website | Facebook | Instagram | TikTok | YouTube

Trashformers X-MAS Edition
2023-12-25 21:00 - 23:30
To XMAS edition θα γίνει τη Δευτέρα 25/12/23 στο νέο χώρο του FLOYD Live Music Venue!
> Πειραιώς 117, Γκάζι 11854, Aθήνα
ΚΡΑΤΗΣΕΙΣ +30 210 3450817
doors open at 22:36 early-bird tickets 8
«Πριν από χιλιάδες χρόνια η ανθρωπότητα είχε βρει το νόημα της ζωής, την πηγή της νεότητας, το μυστικό του σύμπαντος… δεν ήταν άλλο από το συναίσθημα που έχεις όταν βιώνεις τη στιγμή… απελευθερωμένα, γνήσια, ζωντανά… Ήταν η μυστική ΑΡΧΕΓΟΝΗ ΔΙΑΣΚΕΔΑΣΗ!
Αυτό όμως παραήταν τέλειο για κρατήσει για πάντα. Με τα χρόνια, το πανέμορφο συναίσθημα ξεχάστηκε. Τα συστατικά που ήταν αναγκαία για τη δημιουργία και την έκφραση διασκορπίστηκαν σε όλες τις γωνιές της γης. Ολόκληρος ο κόσμος καταδικάστηκε σε μια μακροχρόνια γκρίζα βαρετή εποχή.
Όμως ξαφνικά, μετά από τόσα χρόνια, στη μέση του πουθενά, κάτω από σορούς άμμου, ανακαλύφθηκε μια αρχαία προφητεία που λέει ότι θα έρθει η μαγική στιγμή που θα ξαναζωντανέψουμε αυτό που έχουμε χάσει! »
*********
Το show είναι ολόφρεσκο, αλλά τα απαραίτητα στοιχεία-συστατικά για το οπτικοακουστικό υπερθέαμα των Trashformers είναι γνωστά!
> Pre party (για να μπούμε σε mood)
> Ultra διασκεδαστικό show !
> Dj set και VJ set (για να λιώσουμε τις σόλες χορεύοντας)
> Secret guest (πάντα περνάμε καλά με τους φίλους μας)
> Δόσεις τρέλας! (παντού και πάντα <3)
> After party (για όσους αντέχουν!)
Χριστούγεννα = Trashformers
info/reservations +30 210 3450817
online ticketing at more.com by viva

OFFBEAT RECORDS LIVE PERFORMANCE
2023-12-22 20:30 - 23:30
Oι καλλιτέχνες της OffBeat Records ενώνουν τις δυνάμεις τους για ένα ανεπανάληπτο full-band live performance.
Saske, SIDARTA, SIGMA και Ellize έρχονται στο FLOYD της Αθήνας, στις 22 Δεκεμβρίου, 20:30.
Τιμές Εισιτηρίων:
• Early Bird: 14€
• Presale: 18€
• On Spot: 20€
• Meet & Greet (+ special OBR δώρο): 45€

Parov Stelar
2023-12-15 20:00 - 2023-12-16 23:30
Το Floyd υποδέχεται τον Parov Stelar για δύο βραδιές απόλυτης διασκέδασης και ασταμάτητου χορού! Την Παρασκευή 15 και το Σάββατο 16 Δεκεμβρίου, ο Αυστριακός βασιλιάς του electro-swing και η καταπληκτική μπάντα του θα καταλάβουν τη σκηνή του νέου συναυλιακού χώρου της Αθήνας προσκαλώντας μας σε ένα ατελείωτο Χριστουγεννιάτικο πάρτυ!
Η προπώληση ξεκινά άμεσα, προς 40€ και για περιορισμένο αριθμό εισιτηρίων. Μετά την εξάντλησή τους, η τιμή θα διαμορφωθεί στα 45€. Οι επόμενες φάσεις θα ανακοινωθούν στην πορεία.
Διάθεση εισιτηρίων:
•Τηλεφωνικά στο 2117700000
•Online www.more.com / www.floyd.gr
•Φυσικά σημεία: Καταστήματα Νova, Public, Ευριπίδης, Yoleni’s και Viva Spot Τεχνόπολης
Floyd live music venue: Πειραιώς 117, Γκάζι, πλησίον Στ. Μετρό Κεραμεικός.
Τηλ: 2103416706
O Marcus Fuereder, γνωστός σε όλους μας ως Parov Stelar, είναι ο βασιλιάς του Electro Swing. Το 2024, συμπληρώνει 20 χρόνια ασταμάτητης πορείας γεμάτη μεγάλα hits! “Catgroove”, “Booty Swing”, “All Night”, “The Princess”, “Chambermaid Swing”, “The Sun”, ‘’The Burning Spider”, “Mojo Radio Gang”, “Voodoo Sonic”, “Matilda” και πολλά ακόμα.
Η μεγάλη του δύναμη παραμένουν οι συναυλίες! Μαγεύει το κοινό με τη μοναδική μίξη jazz, house, swing και electro που ο ίδιος καθιέρωσε και έκανε γνωστή σε ολόκληρο τον κόσμο. Η σκηνική παρουσία της 7μελούς μπάντας του, οι μελωδίες και τα beats, πυροδοτούν κάθε φορά το κέφι και μεταμορφώνουν κάθε χώρο και φεστιβάλ σε μια μεγάλη γιορτή.
Τα συνεχόμενα sold-out σε εμβληματικούς χώρους, όπως το Play Station Theater στη Νέα Υόρκη, το Alexandra Palace στο Λονδίνο και το Zenith στο Παρίσι, αλλά και η παρουσία του σε σπουδαία φεστιβάλ, όπως τα Coachella, Glastonbury, Lollapalooza και φυσικά το δικό μας Release Athens τον έχουν καταστήσει ως έναν από τους σημαντικότερους και πλέον περιζήτητους καλλιτέχνες της dance σκηνής, παγκοσμίως.
Οι αριθμοί, άλλωστε, μιλούν από μόνοι τους. Πάνω από 500 εκατομμύρια views στο YouTube, περισσότεροι από 3 εκατομμύρια μηνιαίοι ακροατές στο Spotify, τραγούδια του έχουν ακουστεί σε πάνω από 700 συλλογές, καθώς και σε TV shows, σειρές, ταινίες και διαφημίσεις.
Οι δύο βραδιές του Δεκεμβρίου θα αποτελέσουν μια αξέχαστη εμπειρία με τον Parov Stelar και τη μπάντα του, σε κλειστό χώρο μετά από πολλά χρόνια, να υπόσχονται το χορευτικό ξέσπασμα και την ευφορία που όλοι έχουμε ανάγκη!

Follow Parov Stelar:
Official website
Facebook
YouTube
Instagram
Twitter
Follow Floyd:
Official Website
Facebook
Instagram
TikTok
YouTube

BLACK COUNTRY, NEW ROAD
2023-12-09 20:00 - 23:30
Το Σάββατο 9 Δεκεμβρίου, το Floyd, το νέο μεγάλο venue της πόλης, υποδέχεται τους μαγικούς Black Country, New Road, την πιο πολυσυζητημένη νέα μπάντα των τελευταίων χρόνων!
Η εξαμελής παρέα από το Λονδίνο έρχεται για πρώτη φορά στη χώρα μας, για να αποδείξει επί σκηνής γιατί κατόρθωσε, μέσα σε λίγο καιρό, να κατακτήσει την καρδιά και το νου κάθε μουσικόφιλου, κερδίζοντας τον χαρακτηρισμό της “καλύτερης indie band που ακούσαμε ποτέ.”
Η προπώληση ξεκινά άμεσα, προς 27 ευρώ και για περιορισμένο αριθμό εισιτηρίων. Οι επόμενες φάσεις θα ανακοινωθούν στην πορεία.
Διάθεση εισιτηρίων:
• Τηλεφωνικά στο 2117700000
• Online www.more.com / www.floyd.gr
• Φυσικά σημεία: Καταστήματα Νova, Public, Ευριπίδης, Yoleni’s και Viva Spot Τεχνόπολης

Floyd live music venue: Πειραιώς 117, Γκάζι, Αθήνα, πλησίον του Στ. Μετρό Κεραμεικός.
Τηλ: 210 3450817
Οι Black Country, New Road τάραξαν τα, συχνά λιμνάζοντα, νερά της παγκόσμιας μουσικής σκηνής από την πρώτη στιγμή που εμφανίστηκαν σε αυτήν. Ο ήχος τους είναι αδύνατο να περιγραφεί. Όλα τα μέλη της μπάντας, λίγο πάνω από τα 20 τους χρόνια, συνεισφέρουν στη δημιουργία ενός μοναδικού μίγματος που “ακροβατεί” ανάμεσα σε post-rock ήχους, πολύπλοκες ενορχηστρώσεις, πιανιστικές ενδοσκοπήσεις, την jazz, την chamber pop. Aπό τον μινιμαλισμό έως τα ευφορικά ξεσπάσματα, πολλές φορές μέσα στο ίδιο τραγούδι.
Το ντεμπούτο τους, “For the First Time”, τον Φεβρουάριο του 2021, κυριολεκτικά αγνόησε κάθε φόρμα, ενώνοντας είδη και κάνοντας τους πάντες να τους συγκρίνουν με τους… πάντες. Από Slint, Arcade Fire και Talking Heads σε Ornette Coleman έως και Klezmer, την παραδοσιακή εβραϊκή μουσική!
Έναν χρόνο μετά, ξανά τον Φεβρουάριο, ο δεύτερος δίσκος τους, “Αnts from Up There”, έγινε και πάλι δεκτός με διθυράμβους! Η απόφαση του τραγουδιστή τους Isaac Wood να αποσυρθεί, αμέσως μετά, για προσωπικούς λόγους φάνηκε αρχικά να σοκάρει την οικογένειά των BC,NR. Ωστόσο, δεν ήταν παρά η αφορμή για μια αναπάντεχη κάθαρση που μόνο η μουσική τους θα μπορούσε να τους προσφέρει.
Το “Live at Bush Hall” (ναι, ξανά τον Φεβρουάριο του 2023) είναι μια συγκλονιστική κατάθεση μιας μπάντας έξι φίλων, που στήριξαν τον έβδομο στην απόφασή του, ένα έπος συναισθημάτων με τους Tyler Hyde, Lewis Evans και Mary Kershaw να αναλαμβάνουν, πλέον, τα φωνητικά.
Ηχογραφημένο ζωντανά, αλλά στην ουσία τρίτος επίσημος δίσκος τους, καθώς περιέχει αποκλειστικά νέες συνθέσεις και τραγούδια που δεν συμπεριλήφθηκαν στους δύο πρώτους, είναι πιθανότατα η κορυφαία στιγμή τους. Ένα πραγματικό επίτευγμα μέχρι, βέβαια, το επόμενο.
To Σάββατο, 9 Δεκεμβρίου, είναι η ημερομηνία που οφείλει να σημειώσει κάθε συνειδητοποιημένος μουσικόφιλος, καθώς είναι λίγες οι φορές που έχουμε την ευκαιρία να παρακολουθήσουμε μία τόσο σημαντική μπάντα τη στιγμή που πρέπει!
Follow BC,NR:
Official website
Facebook
Instagram
Spotify
YouTube
Soundcloud
Follow Floyd:
Official Website
Facebook
Instagram
TikTok
YouTube

MAGNETIC FIELDS
2023-11-22 20:00 - 23:30
«A tour de force of pop mastery, his three-disc splurge had everything from lounge jazz to Podunk country to punk parody, peaking with sidelong standards like “Papa Was a Rodeo” and “The Luckiest Guy on the Lower East Side.»
Rolling Stone
Oι Magnetic Fields αντιπροσωπεύουν τη δημιουργική παραγωγή του τραγουδοποιού, τραγουδιστή, παραγωγού και πολυοργανίστα Stephin Merritt, ο οποίος, μαζί με διάφορα μέλη της μπάντας στο τσέλο, την τούμπα, τα κρουστά και διάφορα άλλα όργανα, έγινε η πεμπτουσία του εκκεντρικού ποπ της δεκαετίας του 1990.
Το συγκρότημα αναμένεται να ερμηνεύσει κομμάτια από όλη την καριέρα του, συμπεριλαμβανομένου υλικού από το εμβληματικό τριπλό άλμπουμ του, «69 Love Songs». Ο Stephin Merritt θα πλαισιωθεί από τα μέλη των Magnetic Fields, Sam Davol, Shirley Simms, Chris Ewen και Anthony Kazynski.

Age restrictions: +14
Σύνδεσμοι:
Website – www.houseoftomorrow.com
Facebook – www.facebook.com/MagneticFields
Instagram – www.instagram.com/themagfields/
YouTube – www.youtube.com/c/MagneticFieldsOfficial

EPICA
2023-10-26 20:00 - 23:30
Οι Epica επιστρέφουν στην Αθήνα για μια μεγάλη βραδιά του συμφωνικού metal, την Πέμπτη 26 Οκτωβρίου 2023, στο Floyd. Μετά την απολαυστική εμφάνισή τους στο Release Athens 2022, οι σπουδαίοι Ολλανδοί έρχονται στο νέο μεγάλο venue της πόλης που θα βρίσκεται στον ολοκληρωτικά αναμορφωμένο και ανακατασκευασμένο χώρο της οδού Πειραιώς 117!
Το τόσο αγαπημένο στην Ελλάδα συγκρότημα από την Ολλανδία, που φέτος γιορτάζει τα 20 χρόνια του, θεωρείται δικαίως ως μία από τις υπερδυνάμεις του metal. Από το ντεμπούτο τους, “The Phantom Agony” (2002), και το εμβληματικό “Design Your Universe” (2009), που τους πήγε σε άλλο επίπεδο, μέχρι το εξαιρετικό “Ωmega”, η θεϊκή φωνή της Simone Simons “κοντράρεται” με την σφοδρότητα του ηγέτη της ολλανδικής μπάντας, Mark Jansen, με μνημειώδη αποτελέσματα.
Η μουσική τους εξελίσσεται και μαζί γιγαντώνεται το κοινό τους, στη χώρα μας και σε ολόκληρο τον κόσμο. Ένα επικό αμάλγαμα ορχηστρικής ομορφιάς, progressive κομψότητας και επιθετικών riffs που οδηγεί σε έναν κολοσσιαίο ήχο.
Το 2022 αποδείχτηκε μια από τις πιο επιτυχημένες χρονιές της πορείας τους, με αμέτρητες συναυλίες σε ολόκληρο τον κόσμο, ένα υπέροχο νέο EP (“The Alchemy Project”) αλλά και την κυκλοφορία του ιστορικού πια live τους στο Paradiso του Άμστερνταμ, το 2006.
Follow Epica:
Official Website
Facebook
Instagram
Twitter
YouTube

Η προπώληση ξεκινάει στα 27€ και για περιορισμένο αριθμό εισιτηρίων. Οι επόμενες φάσεις θα ανακοινωθούν στη πορεία.

Διάθεση εισιτηρίων:

Τηλεφωνικά στο 11876
Online στο https://bit.ly/3LLmjHF
Φυσικά σημεία: Καταστήματα Wind, Public, Media Markt, Ευριπίδης, Yoleni’s και Viva Spot Τεχνόπολης

Epica + opening act (tba): Πέμπτη 26 Οκτωβρίου 2023, Floyd (Πειραιώς 117, Γκάζι)

ANSER X BUZZ
2023-10-21 19:00
Το Σάββατο 21 Οκτωβρίου, Anser και Buzz δίνουν ένα φλογερό τέλος στις καλοκαιρινές τους εμφανίσεις με μία μεγάλη συναυλία στο Floyd Live Venue στο Γκάζι. Μαζί τους στα decks ο Eversor, ο Dj Marvel και ο Dolos, ενώ από την σκηνή θα περάσουν αγαπημένοι καλλιτέχνες της ελληνικής hip hop σκηνής.
Μια συναυλία αφιερωμένη στους φίλους, στην μουσική, στην αξία της σχέσης και την ειρωνεία του ότι κάποια στιγμή όλα τελειώνουν.
Από το ” Εκείνο το τίποτα ” στο “Queens” και από “Λεωφόρος Καβάλας” στη “Xαμαρέτου”.
Κάθε λέξη, κάθε στίχος,
κάθε τετραμετρο και κάθε ρεφρέν…
όλα βασισμένα σε αληθινές ιστορίες.
Την ημέρα της συναυλίας οι πόρτες θα ανοίξουν στις 19:00. Τα πρώτα εισιτήρια κοστίζουν 10€ ενώ η τιμή των επομένων διαμορφώνεται στα 12€.
«Πάρε δυο φίλους πάρε δυο φίλες ούτε σκοτάδια ούτε μαυρίλες
Πάμε να βγούμε να κουνηθούμε να χρεωθούμε άντε να δούμε»!
Με μια ματιά:
Συναυλία: Anser & Buzz
Ημερομηνία: Σάββατο 21 Οκτωβρίου 2023
Χώρος: Floyd Live Venue (Πειραιώς 117, Γκάζι)
Doors Open: 19:00
Τιμές εισιτηρίων: Early Bird 10€ | Presale 12€ | Ταμείο 15€
Προπώληση εισιτηρίων: https://www.more.com/music/anser-x-buzz/
Φυσικά σημεία προπώλησης:
– Potato King (Αγίου Φιλίππου 7, Αθήνα)
– Monsterville (Αγίας Ειρήνης 13, Αθήνα)
– The Finest Cuts ATH Barbershop (Μιλτιάδου 13-15, Περιστέρι)
– Hotbox Hip-Hop Store (Πραξιτέλους 159, Πειραιάς)
Συμπαραγωγή: Action Εστί & Dynasty Group Athens

BLIND GUARDIAN
2023-10-11 20:00 - 23:30
Μία βραδιά σίγουρα δεν ήταν αρκετή. Όμως, αποδείχτηκε πως δεν έφταναν ούτε δύο για να καλύψουν τη ζήτηση που υπάρχει για εισιτήρια.
Έτσι, οι μεγάλοι Blind Guardian θα επιστρέψουν για ένα τρίτο show στην Αθήνα, την Τετάρτη 11 Οκτωβρίου, στο Floyd, θέλοντας να ευχαριστήσουν το κοινό για την πρωτοφανή αγάπη και ανταπόκριση στο κάλεσμά τους, παρουσιάζοντας ορισμένα έξτρα κομμάτια στο setlist τους.
Η προπώληση των εισιτηρίων ξεκινά άμεσα, προς 45 ευρώ. Όσες και όσοι κάτοχοι εισιτηρίων για οποιαδήποτε από τις δύο πρώτες βραδιές στην Αθήνα επιθυμούν να παρακολουθήσουν και την τρίτη, θα έχουν τη δυνατότητα αγοράς του εισιτηρίου προς 30 ευρώ.
Η διαδικασία που πρέπει να ακολουθήσετε είναι πολύ απλή και αρκούν λίγα λεπτά για να ολοκληρώσετε την αγορά των εισιτηρίων σας, με την ειδική αυτή έκπτωση.
Πιο συγκεκριμένα:
1. Επισκέπτεστε τον παρακάτω σύνδεσμο:

https://www.more.com/music/blind-guardian-3rd-show/
2. Πατάτε το κουμπί KΡΑΤΗΣΗ και σας εμφανίζεται το πεδίο «παρακαλώ εισάγετε τον κωδικό σας / please insert your code». Εκεί, εισάγετε τον αριθμό του barcode που αναγράφεται στο εισιτήριο σας για τις 6 ή τις 7/10 (θα το βρείτε στο pdf που λάβατε κατά την αγορά του) και στη συνέχεια ανοίγει η έκπτωση.
3. Κάθε barcode αντιστοιχεί σε 1 εκπτωτικό εισιτήριο.
ΠΡΟΣΟΧΗ: Κάθε barcode μπορεί να χρησιμοποιείται μόνο ΜΙΑ φορά, οπότε πρέπει να επιλέξετε προσεκτικά τον αριθμό εκπτωτικών εισιτηρίων που επιθυμείτε να αγοράσετε.
Για την καλύτερη και άμεση εξυπηρέτησή σας, τα εισιτήρια με τη συγκεκριμένη έκπτωση μπορείτε να τα αποκτήσετε μόνο ηλεκτρονικά και αποκλειστικά με τον παραπάνω τρόπο – όχι τηλεφωνικά ή μέσω email.
Διάθεση εισιτηρίων:
• Τηλεφωνικά στο 2117700000
• Online στο https://www.more.com/music/blind-guardian/
Φυσικά σημεία: Καταστήματα Νova, Public, Media Markt, Ευριπίδης, Yoleni’s και Viva Spot Τεχνόπολης
————————————
Οι Blind Guardian δημιουργήθηκαν το 1984 σε μια μικρή πόλη της – τότε – Δυτικής Γερμανίας και έμελλε να εξελιχθούν σε ένα από τα πιο σημαντικά συγκροτήματα του ευρωπαϊκού metal, καθορίζοντας αυτό που πλέον γνωρίζουμε ως power metal. Με μια εντυπωσιακή δισκογραφία που κορυφώθηκε στα 90s, χάρις σε ένα αξεπέραστο κουαρτέτο δίσκων (“Tales From The Twilight World”, “Somewhere Far Beyond”, “Imaginations From The Other Side” και “Nightfall in Middle-Earth”), οι Blind Guardian κατάφεραν να παραμείνουν στην πρώτη γραμμή του σκληρού ήχου για κάτι περισσότερο από τρεις δεκαετίες και σήμερα μοιάζουν να περνούν μια δεύτερη νιότη.
Ο ολοκαίνουργιος, δωδέκατος δίσκος τους, με τον τίτλο “The God Machine”, βρίσκει το γκρουπ σε δαιμονιώδη φόρμα αφού πρόκειται για μια από τις κορυφαίες στιγμές της καριέρας τους.

Follow Blind Guardian:
Official Website
Facebook
Youtube
Twitter
Spotify
Follow Floyd:
Official Website
Facebook
Instagram
TikTok
YouTube

BLIND GUARDIAN
2023-10-07 20:00 - 23:30
Οι Blind Guardian, ένα συγκρότημα – θρύλος του metal, επιστρέφουν στην Αθήνα για μία σπουδαία βραδιά, το Σάββατο 7 Οκτωβρίου 2023. Η συναυλία θα πραγματοποιηθεί στο Floyd, το νέο μεγάλο venue της πόλης που θα βρίσκεται στον ολοκληρωτικά αναμορφωμένο και ανακατασκευασμένο χώρο της οδού Πειραιώς 117!

Μετά τη θριαμβευτική εμφάνισή τους στο Release Athens 2022, όπου είχαμε την τύχη να απολαύσουμε ολόκληρο το αξεπέραστο “Somewhere Far Beyond”, οι Blind Guardian επιστρέφουν στο πλαίσιο της The God Machine Tour 2023, για να παρουσιάσουν τον αριστουργηματικό νέο δίσκο τους, μαζί με τα όλα τα κλασικά τους τραγούδια.
Η προπώληση συνεχίζεται.
Διάθεση εισιτηρίων:

Τηλεφωνικά στο 11876
Online στο www.viva.gr

Φυσικά σημεία: Καταστήματα Wind, Public, Media Markt, Ευριπίδης, Yoleni’s
και Viva Spot Τεχνόπολης
Blind Guardian + special guest (tba): Σάββατο 7 Οκτωβρίου 2023, Floyd (Πειραιώς 117, Γκάζι)
Οι Blind Guardian δημιουργήθηκαν το 1984 σε μια μικρή πόλη της – τότε – Δυτικής Γερμανίας και έμελλε να εξελιχθούν σε ένα από τα πιο σημαντικά συγκροτήματα του ευρωπαϊκού metal, καθορίζοντας αυτό που πλέον γνωρίζουμε ως power metal. Με μια εντυπωσιακή δισκογραφία που κορυφώθηκε στα 90s, χάρις σε ένα αξεπέραστο κουαρτέτο δίσκων (“Tales From The Twilight World”, “Somewhere Far Beyond”, “Imaginations From The Other Side” και “Nightfall in Middle-Earth”), οι Blind Guardian κατάφεραν να παραμείνουν στην πρώτη γραμμή του σκληρού ήχου για κάτι περισσότερο από τρεις δεκαετίες και σήμερα μοιάζουν να περνούν μια δεύτερη νιότη.
Ο ολοκαίνουργιος, δωδέκατος δίσκος τους, με τον τίτλο “The God Machine”, βρίσκει το γκρουπ σε δαιμονιώδη φόρμα αφού πρόκειται για μια από τις κορυφαίες στιγμές της καριέρας τους. Όπως έχει δηλώσει ο ίδιος ο ηγέτης του γκρουπ, Hansi Kürsch, οι Blind Guardian εκμεταλλεύτηκαν το πάγωμα του χρόνου που επέβαλλε η πανδημία και έγραψαν μια εντυπωσιακή δουλειά που πατάει γερά στο ένδοξο παρελθόν για να φέρει στο σήμερα τον διαχρονικό ήχο τους.
Follow Blind Guardian:
Official Website
Facebook
Youtube
Twitter
Spotify

BLIND GUARDIAN
2023-10-06 08:00 - 23:30
Οι σπουδαίοι Blind Guardian έρχονται ξανά στην Αθήνα για δύο μοναδικές metal βραδιές! Η συναυλία του Σαββάτου, 7 Οκτωβρίου, είναι πλέον sold-outοπότε, λόγω της μεγάλης ζήτησης για εισιτήρια, το θρυλικό metal συγκρότημα από τη Γερμανία θα εμφανιστεί και την Παρασκευή 6 Οκτωβρίου στο Floyd, το νέο μουσικό venue στο κέντρο της πόλης, στον ολοκληρωτικά αναμορφωμένο χώρο της οδού Πειραιώς 117.

Η προπώληση για την Παρασκευή 6/10 ξεκινά άμεσα, προς 45 ευρώ.

Διάθεση εισιτηρίων:
• Τηλεφωνικά στο 11876
• Online στο more.com
• Φυσικά σημεία: Καταστήματα Νova, Public, Media Markt, Ευριπίδης, Yoleni’s και Viva Spot Τεχνόπολης

Μετά τη θριαμβευτική εμφάνισή τους στο Release Athens 2022, όπου είχαμε την τύχη να απολαύσουμε ολόκληρο το αξεπέραστο “Somewhere Far Beyond”, οι Blind Guardian επιστρέφουν στο πλαίσιο της The God Machine Tour 2023, για να παρουσιάσουν τον αριστουργηματικό νέο δίσκο τους, μαζί με τα όλα τα κλασικά τους τραγούδια.

Οι Blind Guardian δημιουργήθηκαν το 1984 σε μια μικρή πόλη της – τότε – Δυτικής Γερμανίας και έμελλε να εξελιχθούν σε ένα από τα πιο σημαντικά συγκροτήματα του ευρωπαϊκού metal, καθορίζοντας αυτό που πλέον γνωρίζουμε ως power metal. Με μια εντυπωσιακή δισκογραφία που κορυφώθηκε στα 90s, χάρη σε ένα αξεπέραστο κουαρτέτο δίσκων (“Tales From The Twilight World”, “Somewhere Far Beyond”, “Imaginations From The Other Side”και “Nightfall in Middle-Earth”), οι Blind Guardian κατάφεραν να παραμείνουν στην πρώτη γραμμή του σκληρού ήχου για κάτι περισσότερο από τρεις δεκαετίες και σήμερα μοιάζουν να περνούν μια δεύτερη νιότη.
Ο ολοκαίνουργιος, δωδέκατος δίσκος τους, με τον τίτλο “The God Machine”, βρίσκει το γκρουπ σε δαιμονιώδη φόρμα αφού πρόκειται για μια από τις κορυφαίες στιγμές της καριέρας τους.

Follow Blind Guardian:
Official Website
Facebook
Youtube
Twitter
Spotify
